Pachtangebot
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

31010 IIIspc Arsinoite

Αὐρηλίῳ Εὐδαίμωνι τῷ καὶ Ἀμμωνίῳ Πλουτίωνος Ἀντινοεῖ παρὰ[^a1] Αὐρηλίου Σύρου τοῦ Ἥρωνος μητρὸς Τεφροσᾶτος ὥς[^a2] φησιν ἀπὸ τῆς μητροπόλεως. βούλομαι μισθώσασθαι παρὰ σοῦ τὰς ὑπαρχούσας σοι περὶ κώμην Κερκαισῆφι κλήρου κατοικικοῦ ἀρούρας τέσσαρας τέταρτον ἢ ὅσαι ἐὰν ὦσι ἐν τόπῳ λεγομένῳ Χηνᾶ εἰς ἔτη δύο ἀπὸ τοῦ εἰσιόντος[^a3] γ ἔτους ἐκφορίου κατʼ ἔτος πυροῦ ἀρτάβας δέκα πέντε , ἐφʼ αἷς λήμψομαι σπερμάτων πυροῦ ἀρτάβαι δύο , καὶ χλωροφόρου ἀργυρίου δραχμὰς τεσσαράκοντα , καὶ τὸν φόρον ἀποδώσω ἐν μηνὶ Παῦνι ἐφʼ ἅλων Σοκνοπαίου Νήσου μέτρῳ χαλκῷ Ἀβουτᾶτος τῆς μετρήσεως γινομένης διά τινα τῶν σῶν, τὸν δὲ χλωροφόρον μηνὶ Φαμενὼθ τῶν δημοσίων πάντων πρὸς σὲ τὸν γεοῦχον χωρὶς φορέτρων, καὶ μετὰ τὸν χρόνον παραδώσω τὰς ἀρούρας καθαρὰς ὡς παρέλαβον, ἐὰν φαίνηται μισθώσασθαι. ἔτους β Μεσορὴ κε. Σύρος ἐτῶν ξ[^a4] οὐλὴ ὀφρύι ἀριστερᾷ.

[^a1: παρὰ | om.]

[^a2: Τεφροσᾶτος ὥς | Τεφροσᾶ καθὼσ]

[^a3: εἰσιόντος | ἐνεστῶτοσ]

[^a4: Σύρος ἐτῶν ξ | Σύρος κζ]